এই নির্দিষ্ট বিষয়টি নিয়ে কয়েকজন বিশেষজ্ঞ যুক্তি দেখিয়েছেন, স্মার্টফোনে স্ক্রিন রেজুলেশনের বিষয়টি তেমন কোনো বিষয়ই নয়। প্রযুক্তিবিষয়ক ওয়েবসাইট গিজমোডো প্রযুক্তি বিশেষজ্ঞদের বরাত দিয়ে দাবি করেছে, ডিসপ্লেতে প্রতি ইঞ্চিতে ৩০০ পিক্সেলের বেশি হয়ে গেলে মানুষ আর খালি চোখে পার্থক্য ধরতে পারে না। এ বছরের শুরুতে স্মার্টফোন নির্মাতা এলজি জি৩ নামে কোয়াড এইচডি স্মার্টফোন তৈরি করেছে যার রেজুলেশন হচ্ছে ২৫৬০ বাই ১৪৪০, যা গড়পড়তা স্মার্টফোনের চেয়ে অনেক বেশি। গড়পড়তা হাই-এন্ডের স্মার্টফোনে ১৯২০ বাই ১০৮০ রেজুলেশনের ডিসপ্লে থাকে। বিশেষজ্ঞরা বলছেন, মানুষের চোখ যেহেতু একটি নির্দিষ্ট পয়েন্টের পর আর পিক্সেলের প্রভাব ধরতে পারে না তাই রেজুলেশনের এই সংখ্যা আসলে কোনো কাজে আসে কি না, তা এখনো পরিষ্কার নয়।